Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A 2005. évi CLXX. törvény indokolása szerint a törvénymódosításnak a rendszeres szociális segéllyel összefüggésben az volt a fõ célja, hogy a segély jogosultsági feltételeiben és összegszerûségében legyen figyelembe véve a családi
Paragraph Index: 316

A 2005. évi CLXX. törvény indokolása szerint a törvénymódosításnak a rendszeres szociális segéllyel összefüggésben az volt a fõ célja, hogy a segély jogosultsági feltételeiben és összegszerûségében legyen figyelembe véve a családi körülmény (fogyasztási egység bevezetése), és érvényesüljön a segélybõl élõk munkavállalásának, aktivitásának ösztönzése. A családi típusú szociális segélyezésre történõ átállással kapcsolatban a panaszosok 2006-ban két jelentõsebb problémára hívták fel a figyelmünket. Az elmúlt évben több, rendszeres szociális segélyben részesülõ panaszos is sérelmezte, hogy a lakóhelyük szerint illetékes munkaügyi központ kirendeltsége törölte õket az álláskeresõk nyilvántartásából. A határozat indokolása szerint erre azért került sor, mert az álláskeresési megállapodásban foglaltakat nem teljesítették, a vállalt munkahelykeresést elmulasztották. A panaszosok ugyanakkor azt állítják, hogy azért nem tettek eleget a vállalásuknak, mert a megállapodásból eredõ kötelezettségek nem voltak egyértelmûek számukra. A hatályos jogszabályok ugyanazt a magatartást, a munkaügyi központtal való együtt nem mûködést eltérõen szankcionálják.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes